**Έναρξη περιόδου δηλώσεων και διανομών συγγραμμάτων Εαρινού εξαμήνου 2022-2023**

Σύμφωνα με το έγγραφο ([eudoxus.gr/files/Dianomi\_Earinou\_2022-23.pdf](http://eudoxus.gr/files/Dianomi_Earinou_2022-23.pdf)) του Υπουργείου Παιδείας και Θρησκευμάτων, οι **δηλώσεις συγγραμμάτων** των φοιτητών θα ξεκινήσουν την **Τρίτη 21 Μαρτίου 2023** και θα ολοκληρωθούν την **Παρασκευή 5 Μαΐου 2023.**

Η **διανομή** συγγραμμάτων για το Εαρινό εξάμηνο θα ξεκινήσει την **Τρίτη 21 Μαρτίου 2023** και θα ολοκληρωθεί την **Παρασκευή 19 Μαΐου 2023.**

Υπενθυμίζεται ότι οι φοιτητές υποχρεούνται να προβούν σε δήλωση μαθημάτων στο οικείο τμήμα τους και δικαιούνται να παραλάβουν συγγράμματα μόνο για τα μαθήματα εκείνα τα οποία έχουν συμπεριλάβει κατά το τρέχον εξάμηνο στη δήλωση μαθημάτων τους.

Επισημαίνεται ότι βάσει της ισχύουσας νομοθεσίας οι φοιτητές που έχουν υπερβεί τα ν+2 έτη σπουδών δεν δικαιούνται δωρεάν διδακτικά συγγράμματα.

Για περαιτέρω διευκρινίσεις ή απορίες μπορείτε πάντα να απευθύνεστε στο Γραφείο Αρωγής Χρηστών του Ευδόξου (<http://eudoxus.gr/OnlineReport.aspx>).